Augusta Saxonia-Gothakoa

Augusta Saxonia-Gotha-Altenburgokoa (Gotha, 1719ko azaroaren 30a – Londres, 1772ko otsailaren 8a) Galesko printzesa izan zen 1736 eta 1751 urteen artean, Galesko printzesa alarguna handik aurrera. Seme zaharrena Jurgi III.a Erresuma Batukoa izan zen 1760. urtean, senarra, Frederiko Luis Galesko printzea, bederatzi urte lehenago hil baitzen. Augusta eragin handiko pertsonaia izan zen semearen erregealdiko lehen urteetan.

 Bizitza 
Augusta Saxonia-Gothakoaren gurasoak Frederiko II.a Sajonia-Gothako dukearen eta Magdalena Augusta Anhalt-Zerbstekoa printzesaren 19 seme-alaben arteko hamazortzigarrena izan zen.

 Ezkontza 
Britainia Handira 16 urte baino ez zituenean heldu zen, eta birtualki ingelesez hitz egiten jakin barik, 1736. urteko maiatzaren 8an, Londresko St. James jauregiko errege kaperan, tronuaren oinordeko Frederiko Luis Galesko printzearekin ezkontzeko. 

 Ondorengoak 
Bi ezkontideen artean 12 urteko aldea egon arren, itxuraz, harremana zoriontsua izan zen. 9 seme-alaba izan zituzten, eta horietako azkena Frederiko hil ostean jaio zen. Lehen alaba, Augusta Frederika Britainia Handikoa, 1737ko uztailaren 31n jaio zen St. James jauregian, Frederikok Augusta behartu zuenean Hampton Court jauregitik hara joatera erditze lanetan ari zen bitartean, ama gorrotatua, Karolina Brandeburgo-Ansbachekoa, eta aita, Jurgi II.a Erresuma Batuko erregea, jaiotzan presente egotea ekiditeko.

Ezkontzan zehar, Augusta senarraren ondoan egon zen beti, gurasoen aurkako borrokan. Hil ostean (1751ko martxoaren 20an), tronuaren oinordeko berriaren ama bezala zuen rola oso garrantzitsua bihurtu zen, eta baliteke noizbait erresumako erregeordea izatea, eta horrek eztabaida politikoa sortu zuen. Handik gutxira, John Stuart Buteko III. kondearen (semearen tutorea) eragina jasotzen hasi zen, eta maitaleak zirela esaten hasi ziren. Prentsak biak biluztu zituen. Bere seme Jurgi III.a tronua hartu ondoren ere (1760), Augustak herri ingelesaren muturreko etsaitasuna jasan zuen. Bikoteak 9 seme-alaba izan zituen:

 Augusta Karlota Britainia Handiako (St. James jauregian jaioa, 1737ko uztailaren 31 - Brünswick House, Blackheath, Greenwich, 1813ko martxoaren 23a), Brünswick-zen Karlos II. Guillermo Wolfenbüttel-eko dukearekin ezkondua.

 Jurgi III.a Erresuma Batukoa (Jorge Guillermo Frederiko) ( Norfolk House, 1738ko ekainaren 4a - Windsor gaztelua, 1820ko urtarrilaren 29a). Aitonaren ondorengoa izan zen tronuan.

 Eduardo Augusto Erresuma Batukoa (Norfolk House, 1739ko martxoaren 14a - Monako, 1767ko irailaren 17a), York eta Albanyko dukea (1760), gazterik eta seme-alabarik gabe hil zen.

 Isabel Karolina Erresuma Batukoa (Norfolk House, 1740ko abenduaren 30a - Kew jauregia, 1759ko irailaren 4a) gazterik eta seme-alabarik gabe hil zen.

 Gilen Henrike Gloucesterkoa (Leicester House, 1743ko azaroarem 14a - Gloucester House, 1805eko abuztuaren 25a), Gloucester eta Edinburgoko dukea (1764).

 Henrike Frederiko Cumberlandgoa (Leicester House, 1745eko urriaren 27a - Cumberland House, 1790eko irailaren 18a), Cumberland eta Strathearneko dukea (1766).

 Luisa Ana Erresuma Batukoa (Leicester House, 1749ko martxoaren 8a - Carlton House, 1768ko maiatzaren 13a), gazterik eta seme-alabarik gabe hil zen.

 Frederiko Guillermo Erresuma Batukoa (Leicester House, 1750eko maiatzaren 13a - Leicester House, 1765eko abenduaren 29a) gazterik eta seme-alabarik gabe hil zen.

 Karolina Matilde Hannoverkoa (Leicester House, 1751ko uztailaren 11 - Celle, 1775eko maiatzaren 10a), Kristian VII.a Danimarkakoarekin ezkondua, Danimarkako eta Norvegiako erregea.

 Heriotza 
Carlton Housen, minbiziak jota hil zen, 1772ko otsailaren 8an, 52 urte zituela, eta Westminsterreko abadian lurperatu zuten.

Haren segizioak arazo ugari izan zituen abadetxera heltzeko, eta hilkutxa hilobian utzi zutenean, irainez eta garrasiz inguratuta egon zen.

 Erreferentziak 

 Bibliografia 

 William A. Beckett: Universal Biography. Isaac, London 1836.
 Elisabeth E. Kwan und Anna E. Röhrig-ek: Frauen vom Hof der Welfen. MatrixMedia, Göttingen 2006, ISBN 3-932313-17-8, S. 116–118.

 Kanpo estekak 
 Augusta de Sajonia-Gotha-Altenburg en thepeerage.com ()

Kategoria:Londresen hildakoak
Kategoria:Rothesayko dukesak
Kategoria:Galesko printzesak
Kategoria:Hestegorriko minbiziaren ondorioz hildakoak
Kategoria:Erresuma Batuko errege-erregina ezkontideak
Kategoria:Hannover leinua
Kategoria:1772ko heriotzak
Kategoria:1719ko jaiotzak
Kategoria:Wikipedia:14 elementuko autoritate kontrola duten orriak